Michal Novák

Michal Novák (* 29. september 1947, Bratislava) je slovenský vedec, profesor v odbore mikrobiológie a imunológie, ktorý sa venuje výskumu Alzheimerovej choroby.

 Život 
V roku 1971 získal titul MVDr. v odbore veterinárskeho lekárstva na Univerzite veterinárskeho lekárstva v Košiciach. Následne do roku 1978 ďalej pôsobil na univerzite ako doktorand a odborný asistent. V rokoch 1978-1980 pracoval na Helmitologickom ústave SAV (dnes Parazitologický ústav SAV) v Košiciach. Neskôr v rokoch 1980-1995 na Virologickom ústave SAV v Bratislave. V roku 1985 získal Národnú cenu za medicínu. V tomto období absolvoval post-doktorandskú prax na Univerzite v Cambridge v Spojenom kráľovstve. Od roku 1996 vedie Neuroimunologický ústavu SAV.  Na Slovensku sa venuje výchove mladých vedeckých pracovníkov v Neuroimunologickom inštitúte Slovenskej akadémie vied (SAV). Je spoluzakladateľom Centra Memory v Bratislave, ktoré od roku 2002 poskytuje komplexné služby pacientom chorým na Alzheimerovu chorobu.

 Referencie 

 Zdroj 
 prof. MVDr. Michal Novák, DrSc., Dr.h.c., vedatechnika.sk, prístup: 15.01.2013, Dostupné online 

Kategória:Absolventi Univerzity veterinárskeho lekárstva a farmácie v Košiciach
Kategória:Slovenskí neurológovia
Kategória:Slovenskí univerzitní profesori
Kategória:Riaditelia ústavov Slovenskej akadémie vied
Kategória:Pracovníci Slovenskej akadémie vied
Kategória:Emeritní členovia Učenej spoločnosti Slovenska‎
Kategória:Osobnosti z Bratislavy